b'\n_START_ARTICLE_\nMarina Horak\n_START_SECTION_\n\xc5\xbdivljenjepis\n_START_PARAGRAPH_\nPo diplomi na Akademiji za glasbo v Ljubljani (Hilda Horak) se je \xc5\xa1e izpopolnjevala v M\xc3\xbcnchnu (E. Then-Berg), Parizu (L. Rev, Y. Lefebure, G. Mournier, Nadja Boulanger) in Londonu. Leta 1969 je prejela v Parizu Diplome en virtousite za \xc4\x8dembalo na Scholi Cantorum. Prejela je \xc5\xa1tudentsko Pre\xc5\xa1ernovo nagrado Akademije za glasbo v Ljubljani in ve\xc4\x8d mednarodnih nagrad na tekmovanjih v Parizu (1969), Zagrebu (1970), Vercelliju (1973) in M\xc3\xbcnchnu (1974) na tekmovanju za klavirski duo. Nastopala je po Evropi in Aziji na festivalih kot solistka in v komornih zasedbah z mednarodno priznanimi umetniki. Pou\xc4\x8devala je v Angliji in Nem\xc4\x8diji, ter vodila mojstrske te\xc4\x8daje in delavnice v Belgiji, \xc5\xa0vici, Angliji, Sloveniji, Italiji, Nem\xc4\x8diji, na Nizozemskem, \xc5\xa0vedskem, Norve\xc5\xa1kem in na Hrva\xc5\xa1kem. Za zalo\xc5\xbebo Pavane-Records je posnela gramofonsko plo\xc5\xa1\xc4\x8do z deli skladatelja Roberta Schumanna, pri zalo\xc5\xbebi Gallus pa zgo\xc5\xa1\xc4\x8denko s \xc5\xa1tirimi sonatami slovenskih skladateljev. Od leta 2003 je bila docentka in nato izredna prodesorica na ljubljanski Akademiji za glasbo.'